Αριθ. C 232/10 Επίσημη Εφημερίδα των Ευρωπαϊκών Κοινοτήτων 31. 8. 87 
γνωμοδοτήσει για ένα τόσο σπουδαίο θέμα σχετικό με την 
κοινή πολιτική μεταφορών. 
4. Η ΟΚΕ διαπιστώνει με ανησυχία ότι, ενώ αρχική 
πρόθεση (1984) της Επιτροπής των Ευρωπαϊκών Κοινοτήτων 
ήταν η δημιουργία —με τη μορφή σύστασης— μιας μη 
αναγκαστικής νομικής πράξης, τούτο δεν είναι προφανές, 
τουλάχιστον για ορισμένα κράτη μέλη. Προβάλλεται επίσης 
το γεγονός ότι δεν μπορεί να υπάρξει κοινή δράση σε πολλά 
θέματα που αφορούν τις εμπορευματικές μεταφορές. Οι 
επιφυλάξεις αυτές οδήγησαν άλλωστε και στη μεγάλη 
καθυστέρηση της λήψης από το Συμβούλιο της προκείμενης 
απόφασης. Σχετικά, η ΟΚΕ επιθυμεί να υπογραμμίσει για μία 
ακόμη φορά το μη δεσμευτικό χαρακτήρα της πρότασης. 
Αφετέρου, πιστεύει πως ένα ελάχιστο πλαίσιο κοινής δράσης 
για τις εμπορευματικές μεταφορές είναι δυνατόν να επιτευ­
χθεί με τη διατύπωση, βέβαια, ορισμένων συλλογικών 
επιφυλάξεων, όπως γίνεται στην πρόταση της Επιτροπής των 
Ευρωπαϊκών Κοινοτήτων. 
5. Η ΟΚΕ πιστεύει πως η άμεση ανάληψη κοινής δράσης 
της Κοινότητας και των κρατών μελών, στα πλαίσια της 
Οικονομικής Επιτροπής των Ηνωμένων Εθνών για την Ευρώ­
πη, σε ένα νευραλγικό τομέα όπως οι οδικές μεταφορές, είναι 
αναγκαία. Η ΟΚΕ δεν παραβλέπει τις σχετικές δυσκολίες 
(νομικού, οικονομικοπολιτικού, κλπ. χαρακτήρα) που υπάρ­
χουν. Δεν παραβλέπει επίσης το γεγονός ότι η πολιτική της 
Κοινότητας στον τομέα των οδικών μεταφορών τα τελευταία 
χρόνια βρίσκεται σε εξέλιξη και δεν έχει λάβει ακόμα μία 
οριστική μορφή. Αυτό δεν θα έπρεπε όμως με κανένα τρόπο 
να καθυστερήσει την άμεση ανάληψη κοινής δράσης, με 
παράλληλη όμως επιδίωξη από την Κοινότητα και τα κράτη 
μέλη μιας κατά τακτά διαστήματα (π.χ. κάθε δυο χρόνια) 
ενημέρωσης του περιεχομένου της παρούσας σύστασης. 
Ο Πρόεδρος 
της Οικονομικής και Κοινωνικής Επιτροπής 
Alfons MARGOT 
Γνωμοδότηση για τις επιπτώσεις της σημερινής πολιτικής και οικονομικής κατάστασης των Ηνωμένων 
Πολιτειών στην εξέλιξη των διαπραγματεύσεων του Γύρου της Ουρουγουάης και στην ανάπτυξη του 
διεθνούς εμπορίου 
(87/C 232/08) 
Η Οικονομική και Κοινωνική Επιτροπή αποφάσισε στις 12 Μαΐου 1987, σύμφωνα με το άρθρο 20 
παράγραφος 4 του εσωτερικού κανονισμού, να καταρτίσει γνωμοδότηση με θέμα «Επιπτώσεις της 
σημερινής πολιτικής και οικονομικής κατάστασης των Ηνωμένων Πολιτειών στην εξέλιξη των 
διαπραγματεύσεων του Γύρου της Ουρουγουάης και στην ανάπτυξη του διεθνούς εμπορίου». 
Το τμήμα εξωτερικών σχέσεων, στο οποίο ανατέθηκε η προετοιμασία των σχετικών εργασιών, 
υιοθέτησε τη γνωμοδότηση βάσει της εισηγητικής έκθεσης του κ. Romoli στις 12 Ιουνίου 1987. 
Η Οικονομική και Κοινωνική Επιτροπή εξέδωσε ομόφωνα στην 1η και 2α Ιουλίου 1987 κατά τη 247η 
σύνοδο ολομέλειας την ακόλουθη γνωμοδότηση: 1. Η Οικονομική και Κοινωνική Επιτροπή επιδοκιμάζει 
την πρόταση της Επιτροπής των Ευρωπαϊκών Κοινοτήτων 
για τη λήψη απόφασης από το Συμβούλιο αναφορικά με την 
ανάληψη κοινής δράσης από την Κοινότητα και τα κράτη 
μέλη για την αποδοχή του συνολικού ψηφίσματος για τη 
διευκόλυνση των οδικών μεταφορών στο πλαίσιο της Οικο­
νομικής Επιτροπής των Ηνωμένων Εθνών για την Ευρώπη. Η 
ΟΚΕ δέχεται την άποψη της Επιτροπής των Ευρωπαϊκών 
Κοινοτήτων ότι με την απλούστευση και εναρμόνιση των 
διαδικασιών, καθώς και την προσέγγιση των διαφόρων 
ισχυόντων καθεστώτων που περιέχονται σε αυτό, το προτει­
νόμενο ψήφισμα θα συμβάλει στην παραπέρα ανάπτυξη των 
οδικών μεταφορών στην Ευρώπη. 
2. Η ΟΚΕ επισημαίνει ότι η κοινή δράση της Κοινότητας 
και των κρατών μελών, που επιζητείται με το ψήφισμα αυτό, 
είναι αναγκαία, αφού τα θέματα που περιλαμβάνονται σε 
αυτό είτε εμπίπτουν στην αποκλειστική αρμοδιότητα της 
Κοινότητας (οδικές επιβατικές μεταφορές, σύμφωνα με το 
παράγωγο δίκαιο της Κοινότητας) είτε παρουσιάζουν ιδιαίτε­
ρο ενδιαφέρον για την κοινή αγορά (άρθρο 116 της συνθήκης 
ΕΟΚ). Τα θέματα της δεύτερης περίπτωσης (εμπορευματικές 
μεταφορές, ασφάλιση των οχημάτων και εγγραφή) διέπονται 
εν μέρει από την κοινοτική και εν μέρει από εθνικές νομοθε­
σίες. 
3. Η ΟΚΕ δέχεται με ικανοποίηση την αλλαγή της νομικής 
βάσης της πρότασης της Επιτροπής των Ευρωπαϊκών Κοινο­
τήτων: ενώ το 1984 νομική βάση ήταν η συνθήκη της ΕΟΚ 
γενικά, το 1987 προτείνεται ειδικά το άρθρο 75 της συνθήκης, 
γεγονός που παρέχει άλλωστε το δικαίωμα στην ΟΚΕ να 
Βρυξέλλες, 1η Ιουλίου 1987. 
31. 8. 87 Επίσημη Εφημερίδα των Ευρωπαϊκών Κοινοτήτων Αριθ. C 232/11 
1. Η ΟΚΕ παρακολουθεί με ανησυχία τις νομοθετικές 
πρωτοβουλίες της Γερουσίας και της Βουλής των Αντιπρο­
σώπων του Κογκρέσου των Ηνωμένων Πολιτειών για τη 
θέσπιση εντός του τρέχοντος έτους ενός trade bill που θα 
διαπνέεται από ένα σαφώς προστατευτικό πνεύμα. Η κατά­
σταση είναι ακόμη σοβαρότερη επειδή η κυβέρνηση δεν 
φαίνεται να είναι σε θέση να αντιταχθεί επιτυχώς και το ίδιο 
το προεδρικό δικαίωμα αρνησικυρίας μπορεί να μην έχει 
κανένα αποτέλεσμα σε περίπτωση που τα μέλη του Κογκρέ­
σου ψηφίσουν υπέρ μιας «σκληρής και επιθετικής» εμπορι­
κής νομοθεσίας. 
2. Οι προτάσεις νόμων, των οποίων η συζήτηση βρίσκεται 
σε προχωρημένο στάδιο, μαρτυρούν μιαν αυξανόμενη τάση 
προστατευτισμού και είναι σε μεγάλο βαθμό σαφώς αντίθετες 
με τις διατάξεις της ΓΣΔΕ. Δεν λαμβάνουν υπόψη τις 
ανειλημμένες σε διεθνές επίπεδο υποχρεώσεις (π.χ. τις δε­
σμεύσεις που αναλήφθηκαν στην Punta del Este για το 
standstill και το roll back) και είναι αντίθετες με την αναζή­
τηση μιας πολυμερούς ισορροπίας στις διεθνείς συναλλαγές. 
Μπορεί επομένως να λεχθεί ότι οι διαπραγματεύσεις του 
Γύρου της Ουρουγουάης στα πλαίσια της ΓΣΔΕ στερούνται 
περιεχομένου. 
3. Ιδιαίτερα επικίνδυνες είναι οι διατάξεις που περιέχονται 
στην πρόταση νόμου της Βουλής των Αντιπροσώπων, οι 
οποίες επιβάλλουν υποχρεωτικά τη θέσπιση μονομερών 
εμπορικών αντιποίνων έναντι τρίτων χωρών που κατηγορού­
νται για αθέμιτη συμπεριφορά ή απλώς επειδή παρουσιάζουν 
εμπορικό πλεόνασμα έναντι των Ηνωμένων Πολιτειών (αντι­
κατάσταση της αρχής free trade με την αρχή fair trade, 
σύμφωνα με τη μονομερή κρίση της αμερικανικής κυβέρνη­
σης). Το ίδιο συμβαίνει με την προσχηματική και διακριτική 
ερμηνεία των αρχών της «βλάβης» και «ζημίας» κατά την 
έρευνα antidumping και ανυπαρξίας επιδοτήσεων, και τέλος 
με τις προτάσεις για τη θέσπιση αυστηρών δασμολογικών 
μέτρων και ποσοτικών και άλλων περιορισμών σε ειδικούς 
τομείς (όπως π.χ. στον κλωστοϋφαντουργικό τομέα και στον 
τομέα των θαλάσσιων μεταφορών). 
4. Η ΟΚΕ κατανοεί τις δυσκολίες που αντιμετωπίζει η 
αμερικανική οικονομία, τονίζει όμως τη σοβαρή ένταση που 
είναι πολύ πιθανό να προκύψει αν ληφθούν από αμερικανικής 
πλευράς μονομερείς αποφάσεις και αν συνεχισθεί η εμμονή 
σε βεβιασμένες διμερείς λύσεις. Όλα αυτά θα καταστήσουν 
αναπόφευκτη τη λήψη αντίμετρων και την αμυντική αντί­
δραση εκ μέρους τρίτων χωρών που βλάπτονται, με αποτέλε­
σμα να ζημιωθούν οι ίδιες οι αμερικανικές εξαγωγές. 
5. Η ΟΚΕ καλεί την Επιτροπή και το Συμβούλιο να 
επαγρυπνούν και να παρεμβαίνουν αποφασιστικά σε περί­
πτωση που οποιαδήποτε χώρα, συμπεριλαμβανομένων και 
των ΗΠΑ, λάβει μέτρα έξω από τα πλαίσια της ΓΣΔΕ εις 
βάρος των εξαγωγών των κοινοτικών επιχειρήσεων και κατά 
συνέπεια του επιπέδου απασχόλησης των κρατών μελών. 
6. Στη σημερινή φάση, κατά την οποία συνεχίζονται οι 
διαπραγματεύσεις, είναι σκόπιμο η Κοινότητα να λάβει 
σαφείς και αποφασιστικές θέσεις: κανείς δεν μπορεί να πιστεύει ότι η παραβίαση των νόμιμων κοινοτικών συμφερό­
ντων μπορεί να μείνει αναπάντητη, χωρίς να ληφθούν κατάλ­
ληλα και ανάλογα αντίμετρα, στα πλαίσια των ρυθμίσεων 
της ΓΣΔΕ. Δεν πρέπει να αποκλείεται και το ακραίο μέτρο 
της θέσπισης κοινοτικών νομοθετικών πράξεων, αναλόγων 
με εκείνα που πρόκειται να θεσπίσει το Κογκρέσο, και πρέπει 
να καταρτισθούν και να δημοσιευθούν εκ των προτέρων 
κατάλογοι βιομηχανικών και γεωργικών προϊόντων και 
υπηρεσιών για τα οποία η Κοινότητα θα δηλώσει ότι θα 
παρεμβαίνει όταν αυτό είναι αναγκαίο. 
7. Η ΟΚΕ εκφράζει τη ζωηρή ανησυχία της για το ενδεχό­
μενο να ληφθούν μέτρα εις βάρος μεμονωμένων χωρών που 
εμφανίζουν εμπορικό πλεόνασμα έναντι των Ηνωμένων 
Πολιτειών: αυτή είναι η θέση σήμερα πολλών ευρωπαϊκών 
χωρών, οι οποίες θα μπορούσαν να καταστούν στο μέλλον 
αντικείμενο ενεργειών που εισάγουν διακρίσεις. Με αυτόν 
τον τρόπο είναι δυνατό να πληγεί η αρχή του ενιαίου 
χαρακτήρα της εμπορικής πολιτικής της Ευρωπαϊκής Κοινό­
τητας. Η ΟΚΕ πιστεύει ότι ο κίνδυνος αυτός πρέπει να 
αποφευχθεί με κάθε θυσία. 
8. Η ΟΚΕ εφιστά την προσοχή του Συμβουλίου στην 
ανάγκη να υπάρξει η μεγαλύτερη δυνατή συνοχή και συνε­
κτικότητα μεταξύ των κρατών μελών ώστε η κοινοτική 
δράση να είναι ενιαία και χωρίς αδυναμίες. 
9. Στις Ηνωμένες Πολιτείες διεξάγεται από ορισμένο 
χρόνο μια έντονη συζήτηση για τις αιτίες των σημερινών 
οικονομικών δυσκολιών και τη μελλοντική πολιτική. Η ΟΚΕ 
θεωρεί ότι είναι αναγκαίο η Ευρωπαϊκή Κοινότητα να δια­
τυπώσει τη γνώμη της. Το πρόβλημα πράγματι δεν αφορά 
μόνο την εσωτερική πολιτική των Ηνωμένων Πολιτειών, 
αλλά άπτεται των οικονομικών, νομισματικών και χρηματο-
νομικών ισορροπιών ολόκληρου του κόσμου και ενέχει 
επίσης τους κινδύνους γενικευμένης οικονομικής ύφεσης. 
10. Η ΟΚΕ λοιπόν καλεί την Επιτροπή και το Συμβούλιο 
να καταστήσουν γνωστή με σαφήνεια, όχι μόνο στον πολιτι­
κό κόσμο αλλά και στην αμερικανική κοινή γνώμη, και με 
όλα τα αναγκαία μέτρα επικοινωνίας, την άποψη της Κοινό­
τητας για τους κινδύνους από μια επάνοδο σε προστατευτι­
κές μεθόδους, που δεν θα επιφέρουν βέβαια σταθερά πλεο­
νεκτήματα στις χώρες που θεσπίζουν τέτοια μέτρα, και 
σχετικά με την ανάγκη για μια σοβαρή και ειλικρινή προ­
σπάθεια από όλους για την ενίσχυση του συστήματος της 
ΓΣΔΕ και για να καταλήξουν σε επιτυχία οι διαπραγματεύ­
σεις του Γύρου Ουρουγουάης. Εξάλλου, και οι εκπρόσωποι 
των ΗΠΑ θα έπρεπε ανάλογα να μπορούν να ακουσθούν από 
την ευρωπαϊκή κοινή γνώμη. 
11. Η ΟΚΕ συμμερίζεται τη γνώμη εκείνων που θεωρούν 
ότι οι περισσότερες αν όχι όλες οι δυσκολίες της αμερικανι­
κής οικονομίας πρέπει να αναζητηθούν στο εσωτερικό της 
ίδιας της χώρας, στην οικονομική πολιτική που ακολουθείται 
τα τελευταία χρόνια που οδήγησαν σε εσωτερική κατανάλω­
ση πολύ αυξημένη, σε ακατάλληλη φορολογική πολιτική και, 
κατά συνέπεια, στο μεγάλο έλλειμμα του ομοσπονδιακού 
προϋπολογισμού και του εμπορικού ισοζυγίου, στις αιφνίδιες 
διακυμάνσεις της ισοτιμίας του δολαρίου και στην υπερβο­
λική αύξηση του εξωτερικού χρέους. 
12. Αυτοί είναι οι λόγοι για τους οποίους η ανταγωνιστι­
κότητα της αμερικανικής βιομηχανίας μειώθηκε σε πολλούς 
Αριθ. C 232/12 Επίσημη Εφημερίδα των Ευρωπαϊκών Κοινοτήτων 31. 8. 87 
τομείς. Απώλεσε τμήμα των θέσεων της στις αγορές τρίτων 
χωρών λόγω και των πολλών εσωτερικών δεσμεύσεων, που 
οδήγησαν μεγάλο αριθμό επιχειρήσεων να αδιαφορούν γ«χ τις 
εξαγωγές. 
13. Είναι λοιπόν κατά κύριο λόγο καθήκον των Ηνωμένων 
Πολιτειών να λάβουν τα αναγκαία μέτρα ώστε να συγκρατη­
θεί το έλλειμμα του ομοσπονδιακού ισοζυγίου, για να αποκα­
τασταθεί η ισορροποία μεταξύ εσωτερικής κατανάλωσης, 
δημιουργίας αποταμίευσης και επενδύσεων. 
14. Είναι επίσης απαραίτητο να αντιμετωπισθεί η αποκα­
τάσταση της ισορροπίας του εμπορικού ισοζυγίου σε μια 
προοπτική γενικής ανάπτυξης των διεθνών συναλλαγών και 
όχι μέσω περιοριστικών και αποπληθωριστικών πολιτικών 
αποκλειστικής αμερικανικής ευθύνης, με εμφανείς κινδύ­
νους να τεθεί σε κίνηση μια γενικευμένη διαδικασία 
ύφεσης. 
15. Αποτελεί λοιπόν ανάγκη να υπάρξει μεγαλύτερη αλλη­
λεγγύη και κοινή δέσμευση έναντι των Ηνωμένων Πολιτειών 
από πλευράς των ευρωπαϊκών χωρών και της Ιαπωνίας, που 
οφείλουν να αναλάβουν την ευθύνη για την εφαρμογή πλέον 
επεκτατικών οικονομικών πολιτικών, οι οποίες θα στηρίζουν 
τη διεθνή οικονομία. Αυτή η αλληλεγγύη είναι περισσότερο 
αιτιολογημένη επειδή οι δυτικές χώρες ευνοήθηκαν οπωσδή­
ποτε τα τελευταία χρόνια από την ανάπτυξη των εξαγωγών 
τους προς τις Ηνωμένες Πολιτείες. 
16. Υπάρχουν εξάλλου σχετικές αντικειμενικές ευθύνες, 
ιδιαίτερα εμφανείς στην περίπτωση της Ιαπωνίας, όσον 
αφορά προστατευτικές τάσεις στεγανοποίησης των εθνικών 
αγορών, οι οποίες οπωσδήποτε ζημίωσαν τις εξαγωγές των 
Ηνωμένων Πολιτειών και των άλλων βιομηχανικών κρα­
τών. 
17. Πολλές χώρες επίσης, που διέρχονται μια προχωρημέ­
νη φάση βιομηχανοποίησης, εφαρμόζουν προστατευτικές 
πολιτικές που συνέβαλαν στην επιδείνωση των ανισορροπιών 
στις διεθνείς συναλλαγές. Ορισμένες από αυτές τις χώρες 
προέβησαν σε συνεχείς υποτιμήσεις των εθνικών τους νομι­
σμάτων και επέτυχαν να εξουδετερώσουν τη μείωση της 
τιμής του δολαρίου, προωθώντας στη συνέχεια τις εξαγωγές 
τους σε ολόκληρο τον κόσμο. 
Βρυξέλλες, 2 Ιουλίου 1987. 18. Η ΟΚΕ αναγνωρίζει ότι και η Ευρωπαϊκή Κοινότητα 
έχει τις ευθύνες της επειδή τήρησε για πολύ διάστημα μια 
παθητική και αμυντική στάση στο θέμα των διεθνών οικονο­
μικών σχέσεων και έδειξε μέχρι τώρα περιορισμένη διάθεση 
να προωθήσει σφαιρικές προτάσεις για την ανεύρεση λύσεων 
στα προβλήματα που συσσωρεύονταν συνεχώς και γίνονταν 
όλο και δυσκολότερα με την πάροδο του χρόνου (π.χ. η 
διεθνής κατάσταση στον τομέα των γεωργικών προϊό­
ντων). 
19. Έφθασε λοιπόν η στιγμή να προτείνει η Ευρωπαϊκή 
Κοινότητα στις Ηνωμένες Πολιτείες μια ειλικρινή και γενική 
αποσαφήνιση, με θέμα την κοινή αναζήτηση μιας νέας 
διεθνούς οικονομικής ισορροπίας, η οποία θα βασίζεται στην 
αλληλεγγύη και τη δίκαιη αμοιβαιότητα. 
20. Η συζήτηση, στην οποία αργότερα θα πρέπει να 
συμμετάσχουν όλες οι μεγάλες δυτικές χώρες, δεν θα πρέπει 
να περιορισθεί μόνο σε εμπορικά προβλήματα, σχετικά 
δηλαδή με το αίσιο τέλος των πολυμερών διαπραγματεύσεων 
του Γύρου της Ουρουγουάης στα πλαίσια της ΓΣΔΕ, αλλά 
παράλληλα θα πρέπει να αφορά και το διεθνές νομισματικό 
σύστημα και τη διερεύνηση μιας σωστής ισορροπίας μεταξύ 
προσφοράς και ζήτησης πρώτων υλών και γεωργικών προϊ­
όντων. 
21. Η χρέωση των αναπτυσσομένων χωρών επιβάλλει μια 
αποφασιστική συνεργασία μεταξύ Ευρώπης, Ηνωμένων 
Πολιτειών και Ιαπωνίας, για να βρεθούν ρεαλιστικές και 
ριζικές λύσεις για καταστάσεις που, λόγω της σοβαρότητας 
τους, αποτελούν κίνδυνο ο οποίος σύντομα δεν θα είναι 
δυνατό να ελέγχεται. 
22. Βασικό όρο γι' αυτή τη νέα αμοιβαία δέσμευση πρέπει 
να αποτελεί η ουσιαστική μεταβολή των. πολιτικών που 
ακολούθησε μέχρι τώρα η Ιαπωνία, οι οποίες διαδραμάτισαν 
σημαντικό ρόλο στην επιδείνωση των ανισορροπιών που 
δημιουργούν την κρίση της αμερικανικής οικονομίας. Το 
μεγάλο ιαπωνικό έθνος έχει τη δύναμη και τις δυνατότητες να 
συμβάλει θετικά στην ανάπτυξη του διεθνούς οικονομικού 
συστήματος, το οποίο στο μέλλον θα πρέπει να αντιμετωπίζει 
μικρότερες εντάσεις και διαμάχες. 
Ο Πρόεδρος 
της Οικονομικής και Κοινωνικής Επιτροπής 
Alfons MARGOT